**Oznam o zmene výšky príspevku za pobyt dieťaťa v materskej škole a výšky**

**príspevku na režijné náklady a spôsob ich úhrady.**

S účinnosťou od 01.01.2021 vstúpila do platnosti novela VZN č. 15/2020 o určení výšky príspevku a spôsobe jeho platby na čiastočnú úhradu nákladov v školách a školských zariadeniach v zriaďovateľskej pôsobnosti mestskej časti Bratislava-Petržalka, v ktorej poslanci miestneho zastupiteľstva schválili zmenu výšky príspevku za pobyt dieťaťa v materskej škole a výšku príspevku a spôsob úhrady na režijné náklady.

Schválená novela VZN je zverejnená na [www.petrzalka.sk](http://www.petrzalka.sk) v časti samospráva, všeobecne záväzné nariadenia :

**Výška príspevku za pobyt dieťaťa v materskej škole:**

* v zmysle § 28 odsek 5 zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, ktorým sa menia a dopĺňajú niektoré zákony s účinnosťou od 1. januára 2021 sa mení: „Výšku mesačného príspevku zákonného zástupcu na čiastočnú úhradu výdavkov materskej školy zriadenej obcou určí obec všeobecne záväzným nariadením, tento príspevok sa **určuje jednotnou sumou pre všetky deti prijaté do materskej školy.“**
* z uvedeného dôvodu miestne zastupiteľstvo schválilo jednotnú sumu **príspevku za pobyt dieťaťa v materskej škole** pre všetky deti **vo výške 40,- €/dieťa/mes**i**ac**. Mesačný príspevok sa uhrádza vopred do desiateho dňa v kalendárnom mesiaci;
* poslanci miestneho zastupiteľstva uznesením č. 330/2020 rozhodli, že **finančné** **prostriedky zo zvýšenia príspevku za pobyt dieťaťa v materskej škole t. j. 10 eur/ každé platiace dieťa, budú poukázané na účet materskej školy, s využitím na výdavky materskej školy súvisiace s prevádzkou, podľa jej potrieb napr. úhrada služieb, nákup spotrebného materiálu, učebných pomôcok** (hygienické potreby, pranie posteľnej bielizne**,** nákup tonerov, pomôcky pre deti - pastelky, farebný papier, výtvarný materiál, príprava rôznych podujatí a iné)

**Výška príspevku na režijné náklady a spôsob úhrady:**

* poslanci miestneho zastupiteľstva schválili úpravu v § 5 školské jedálne v spôsobe a výške úhrady režijných nákladov za prípravu jedla;
* za režijné náklady pri zariadeniach školského stravovania sa považujú mzdy zamestnancov, poistné odvody za zamestnancov, prevádzkové náklady (kúrenie, voda, plyn, elektrická energia, inventár, čistiace prostriedky, ochranné pracovné prostriedky) a ostatné prevádzkové náklady, ktoré sa neustále zvyšujú a v súvislosti s tým narastajú aj výdavky na režijné náklady na prípravu jedla v školských jedálňach;
* po prepočte reálne výdavky režijných nákladov na prípravu jedla pre dieťa v MŠ v roku 2019 činili 2,10 € na deň. V ZŠ náklady na prípravu obeda pre žiaka v roku 2019 boli vo výške 1,86 € na deň;
* z dôvodu neustáleho zvyšovania personálnych nákladov, cien na pravidelnú obnovu inventáru a zariadenia školských jedální, ako aj z dôvodu zjednodušenia vyberania poplatkov v ŠJ, miestny **poslanci schválili úhradu režijných nákladov realizovať paušálne na mesiac,** nakoľko prevádzka školy a školskej jedálne je zabezpečená aj s nákladmi na personál a výdavkami na energie, či je konkrétne dieťa v škole alebo nie
* uhradený paušálny príspevok za neodobraté jedlo sa zákonnému zástupcovi dieťaťa nevracia, ak v daný mesiac odobral čo i len jedno jedlo. Vráti sa len v prípade, ak dieťa v daný mesiac neodobralo ani jedno jedlo, alebo ak školská jedáleň z dôvodu nepredvídateľných okolností nebola v prevádzke;
* po prepočte reálne výdavky režijných nákladov na prípravu jedla pre dieťa v MŠ v roku 2019 činili 2,10 € na deň, nakoľko v MŠ sa pripravujú aj doplnkové jedlá – desiata a olovrant. V ZŠ náklady na prípravu obeda pre žiaka v roku 2019 boli vo výške 1,86 € na deň;
* vychádzajúc z reálnych nákladov výdavkov na režijné náklady v ZŠ a MŠ poslanci miestneho zastupiteľstva schválili **výšku príspevku na režijné náklady nasledovne**:

|  |  |  |
| --- | --- | --- |
| **kategória stravníkov** | **mesačný príspevok na režijné náklady** | **Individuálne zabezpečovanie diétnej stravy** |
| **dieťa MŠ** | **12€/mesiac** | **6 €/mesiac** |
| **žiak ZŠ** | **10 €/mesiac** | **5 €/mesiac** |